lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca lv sl lv lv es uk es en en lv en lv pt lv ca lv ca lv en lv en lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lt lv lv ca lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
FOTO ⟩ Ar pasakainu stāstu RFS raksta Latvijas futbola vēsturi
2022. gada 26. augusts 00:29
Latvijas čempionvienība futbolā RFS ceturtdien kvalificējās UEFA Konferences līgas grupu turnīram, izcīnot neticamu uzvaru Ziemeļīrijas galvaspilsētā Belfāstā.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
— Futbola klubs RFS (@RFSDaily) August 25, 2022
Kvalifikācijas "play-off" kārtas atbildes mačā "Windsor Park" stadionā RFS ar Ziemeļīrijas meistarsacīkšu uzvarētāju "Linfield" pagarinājumā spēlēja neizšķirti - 1:1 (0:0, 0:0, 1:1), arī divu spēļu summā fiksējot neizšķirtu 3:3. 11 metru sitienos RFS uzvarēja ar 4:2.
Pirmajās 15 minūtēs Pāvels Šteinbors divreiz tvēra bumbu pēc mājinieka Robija Makdeida sitieniem. 24.minūtē šajā divcīņā vēlreiz uzvarēja RFS vārtsargs.
43.minūtē dzelteno kartīti pret mājinieku aktīvāko spēlētāju nopelnīja Artūrs Zjuzins.
56.minūtē RFS brīnumainā kārtā nezaudēja vārtus, kad Makdeids soda laukumā atņēma bumbu aizsargam, sita pa vārtiem, taču Šteinbors sitienu atvairīja, bet pēc atkārtota sitiena mājinieku izpildījumā ar galvu bumba lidoja garām tukšam vārtu kreisajam stūrim.
62.minūtē pirmā vārtu gūšanas iespēja bija Emersonam Santanam, kurš izgājienā vienam ar mājinieku vārtsargu Krisu Džonsu bumbu raidīja pa zemi vārtu labajā stūrī, bet vārtsargs bumbu atsita.
Otrajā puslaikā komandas veica vairākas maiņas. RFS 60.minūtē Tomāša Šimkoviča vietā laukumā nāca iepriekšējās spēles varonis Kevins Frīzenbihlers, bet vladislavu Sorokinu nomainīja Jovans Vlalukins.
Savukārt mājiniekiem citu maiņu vidū Makdeids 72.minūtē atstāja laukumu, dodot vietu citam uzbrucējam Ītenam Divainam.
75.minūtē vēlreiz pie sitiena tika Santana, taču vārtsargs atkal novērsa draudus mājinieku vārtiem.
78.minūtē aizsargs Elvis Stuglis devās laukumā pussarga Zjuzina vietā.
82.minūtē dzelteno kartīti nopelnīja Stefans Paničs, apturot mājinieku uzbrukumu, bet drīz pēc tam Divaina sitienu no soda laukuma vidus tvēra Šteinbors.
88.minūtē mājinieki gandrīz guva vārtus, pēc Ētu Vertainena raidījuma ar galvu no tuva attāluma bumbai trāpot pa galvu Stuglim, tad trāpot Šteinboram un kūleņojot pa vārtu līniju.
Spēles kompensācijas laika trešajā minūtē pēc standartsituācijas izspēles Šteinbors vien ar acīm pavadīja bumbu pēc Džimija Kelehera sitiena ar galvu, bumbai skarot vārtu kreiso stabu un lidojot vārtiem garām.
92.minūtē no soda laukuma vidus garām vārtu labajam stūrim sita Vertainens, bet minūti vēlāk jau Džonss tvēra Andreja Iliča sitienu.
94.minūtē Divains izpelnījās dzelteno kartīti par uzbrukumu Šteinboram, kad tas jau bija noķēris bumbu.
95.minūtē Paničs sita pa vārtiem, bet Džonss bija pārāks.
Vārtus RFS zaudēja 104.minūtē, kad pēc Kērka Milara centrējuma no labās puses Šteinbors aizsniedzās līdz bumbai, taču tā atlēca tālāk pie Kaila Maklīna, kurš to garām diviem RFS spēlētājiem trieca vārtos - 1:0 "Linfield" labā.
Papildlaika pirmās daļas beigās tika nomainīts Milars, bet otrās daļas sākumā RFS rindās aizsarga Vlalukina vietā laukumā devās pussargs Deniss Rakels un Elfuseinija Džatas vietā - Bils jeb Fabrisiu Rodrigess da Silvs Fereira.
Pa dzeltenajai kartītei nopelnīja mājinieks Džordans Stjuarts un RFS aizsargs Žiga Lipuščeks.
117.minūtē nesteidzoties mājinieki veica vēl vienu maiņu.
119.minūtē Šteinbors pārliecinoši tika galā ar Kemerona Palmera pretuzbrukumā izpildītu sitienu, bet jau pretuzbrukumā pēc Elvja Stugļa centrējuma no kreisās puses vārtu priekšā Kelehers raidīja bumbu savos vārtos. Bumba, atsitusies pret pārliktni, atsitās pret zemi aiz vārtu līnijas - 1:1.
Uzvarētājs tika noskaidrots 11 metru sitienos.
Pirmie sita mājinieki, bet Metjū Klārka sisto bumbu vārtu labajā apakšējā stūrī atvairīja Šteinbors. Frīzenbihlers sita tajā pašā stūrī, vārtsargam lecot uz otru pusi, - 1:0.
Arī Divains nerealizēja savu iespēju, spēcīgi sitot bumbu garām vārtu kreisajam apakšējam stūrim. Tikmēr Iličs panāca 2:0, viegli raidot bumbu vārtu labajā pusē, kamēr Džonss leca uz pretējo pusi.
Vertainens panāca 1:2, sitot vārtu kreisajā apakšējā stūrī. Arī Petrs Marešs bija nekļūdīgs, kaut gan viņa labajā apakšējā stūrī sisto bumbu skāra vārtsargs, - 3:1.
Maklīns sita neatvairāmi, bet arī Paničs ar vieglu raidījumu vārtu labajā apakšējā stūrī RFS ļāva iekļūt grupu turnīrā - 4:2.
Pagājušajā ceturtdienā "Skonto" stadionā notikušais mačs noslēdzās ar rezultātu 2:2. Vēl pāris minūtes pirms pamatlaika beigām rīdzinieki bija iedzinējos ar 0:2, taču atlikušajā laikā vārtus guva Kevins Frīzenbihlers un Žiga Lipuščeks, RFS leģionāriem izraujot neizšķirtu.
No Latvijas klubiem tikai "Ventspils" ir spēlējusi Eiropas klubu sacensību grupu turnīrā. Kurzemnieki pirms 13 gadiem pēc UEFA Čempionu līgas kvalifikācijas "play-off" kārtas nepārvarēšanas sezonu turpināja UEFA Eiropas līgas grupu turnīrā.
Pārvarot "play-off" kārtu, RFS no UEFA saņems vismaz 3,3 miljonus eiro.
RFS UEFA Čempionu līgas kvalifikācijas pirmajā kārtā divu maču summā cīnījās neizšķirti 2:2 ar Somijas klubu Helsinku HJK, bet zaudēja pēcspēles 11 metru sitienu sērijā un nonāca UEFA Konferences līgā, kur trešajā kvalifikācijas kārtā divu maču summā ar 4:2 guva virsroku pār Maltas čempioni Paolas "Hibernians".
"Linfield" Čempionu līgas atlases pirmajā kārtā divu maču summā spēlēja neizšķirti 1:1 ar Velsas čempioni Osvestri "The New Saints" un guva vienus vārtus papildlaikā, iekļūstot nākamajā kārtā, kurā ar 1:8 kapitulēja Norvēģijas klubam "Bodo"/"Glimt", lai gan pirmajā mačā uzvarēja ar 1:0. Ziemeļīri nonāca UEFA Eiropas līgas kvalifikācijas čempionu zarā un trešajā kārtā divu maču summā ar 0:5 piekāpās Šveices komandai "Zurich".
RFS pēc vairāk nekā pussezonas Latvijas čempionātā ieņem trešo vietu un sasniegusi Latvijas kausa pusfinālu, kamēr "Linfield" Ziemeļīrijas meistarsacīkšu pirmajās divās kārtās svinējusi pārliecinošas uzvaras un iekrājusi vārtu attiecību 7:1.
"Linfield" Ziemeļīrijas meistarsacīkstēs uzvarējusi 56 reizes un ir nacionālo čempionātu titulētākā komanda pasaulē.
"Linfield" regulāri piedalās Eiropas klubu turnīros, un ar Latviju tai ceļi krustojās 2005.gadā, kad UEFA kausa pirmajā kārtā tika uzvarēta "Ventspils". Jau tolaik komandas sastāvā bija pussargs Džeimijs Malgrū, kurš joprojām spēlē Ziemeļīrijas klubā un ir viena no tā leģendām.
Dalību Konferences līgas kvalifikācijas otrajā kārtā noslēdza Latvijas vicečempione "Valmiera" un "Liepāja", bet trešo kārtu nepārvarēja "Riga".
UEFA Konferences līga ir Eiropā trešā līmeņa klubu turnīrs aiz Čempionu līgas un Eiropas līgas. Maijā Tirānā par turnīra pirmo čempioni tika kronēta Itālijas komanda "AS Roma".
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa